El Departament d'Habitatge i Regeneració Urbana renova imatge
15 febrer 2021

## El Departament d'Habitatge i Regeneració Urbana renova imatge15 febrer 2021Última actualització: 14 juliol 2025

![](../gestion/img/0f65af53ed03be7c9177e366b08e7d23e61411ef6fa91b923df7a6b39bd39061.jpg)  
  

**Amparo Victoria, regidora delegada d'Habitatge i Regeneració Urbana** ha informat que s'ha procedit a la renovació de la imatge corporativa del Departament, amb un nou logotip més modern i actual que s'ajusta als nous temps. "_Ara és el moment de fer un gran pas endavant i rellançar l'Oficina d'Habitatge i Regeneració Urbana, perquè la ciutadania de Gandia ens identifique i sàpiga que estem a la seua disposició per a ajudar-la en totes les qüestions relacionades amb l'habitatge i la regeneració urbana, sobretot en aquests moments de tanta dificultat que vivim_", va declarar.

Les polítiques d'habitatge no han parat durant la pandèmia posant, a més, nous reptes damunt de la taula com la Xarxa Xaloc, per a seguir millorant la nostra ciutat i la qualitat de vida de la ciutadania. Totes aquestes accions demostren la importància de comptar amb una Oficina Municipal i una regidoria específica que, des de l'inici de la pandèmia, ja ha beneficiat a 826 famílies amb la concessió d'1.380.000 euros en ajudes destinades a l'habitatge.

Amb aquesta nova imatge també es reforça l'altra vessant del Departament, incorporant la denominació de la 'Regeneració Urbana' que fins ara havia passat un tant desapercebuda com a marca.  
Tot i la pandèmia de la Covid-19, la Generalitat Valenciana continua confiant en Gandia mantenint el seu ritme d'inversions amb dos ARRUR a la nostra ciutat (que també suposen la renovació d'habitatges, a més de la regeneració urbana de diversos carrers i places, amb la creació de molts llocs de treball). Unes inversions que impliquen una injecció econòmica de 5,7 milions d'euros durant els pròxims anys, amb l'ARRUR Beniopa-Plaça El•líptica (3,1 milions d'euros) i l'ARRUR del Raval (2,6 milions d'euros).

Les persones interessades a realitzar algun tipus de consulta a l'Oficina de l'Habitatge situada a la plaça Tirant poden fer-ho de manera telefònica trucant al 96 295 96 88 o enviant un mail a [habitatge@gandia.org.](mailto:habitatge@gandia.org)

[Twittear](https://twitter.com/share)